NOTIȚE GEOGRAFICE. 


Alcătuirea judeţelor noastre a variat în decursul timpu- 
rilor şi numai cu ajutorul documentelor din diferite epoci 
se poate reconstitui harta diferitelor impărțiri ale ţării. 

Din câtevă documente am putut constată că mai înainte 
judeţul Argeş n'aveă întinderea de azi. Următoarele sate, 
care azi fac parte din jud. Argeş, făceau parte altădată din 
judeţul Teleorman !): 

Pecea, azi comuna Recea. 

Diiagu de jos, azi com. Deagurile 2). 

DBăzoeşti, desigur transcris greşit în loc de Buzoeşti cum 
e numit azi. : 

Bubueşti, azi Bumbueni, iar dela 1go8 comunei i s'a dat 
numirea de Silişteni. 

Căcărezeni. Până în 1g9o8 comuna avea acelaş nume şi 
de atunci i sa zis Fâlfani. 

Cieşti, azi Pădureţi-Cieşti. 


1) Aceste sate sunt trecute într'o „insemnare de preoţii, ce se hi- 
rotonisesc, după înştiințările ispravnicilor“ din 1815 Decemvrie 2, 
publicată de V. A. Urechiă în „Istoria Românilor“ tom. X, partea A. 
pag. 54—55. 

2) Deşi e arătat numai cel de jos însă desigur că şi cel de sus, 
care e în apropiere, făceă parte tot din Teleorman. Deagu fără alt 
calificativ e arătat în jud. Teleorman în 1815 August 1 (Ureche o. c. 


pag. 552). 

Zmeora, azi com. Zmeura sau Smeura, aproape de Pi- 
teşti !). 

Într'un alt document, pe care nu-l am acum la îndemână 
am găsit că şi satul Albota făceă parte din Teleorman. 

Limita între judeţele Argeş şi Teleorman erâă—dupâ cât 
se vede—cevă mai jos de Poiana Lacului, care şi la 1815 
eră în Argeş, şi treceă mai spre M.-N. de Zmeura, adică 
aproape tot cursul râului Teleorman eră coprins în judeţul 
Teleorman, care astfel se întindeă până aproape de Piteşti. 

Capitala jud. Teleorman eră la Roşiorii-de-vede 2). 


* 
* * 


Alte comune din Argeş făceau parte din judeţul Vlaşca. 
N'am documente decât pentru satul Răscăeți, aşezat în 
colţul de sud-est al judeţului Argeş şi din ele se constată 
că în Sec. XVIII şi începutul Sec. XIX acest sat făceă 
parte din jud. Vlaşca ?). 

De oarece judeţul "Teleorman coprindeă mai toată partea 
de sud-vest a judeţului Argeş până aproape de Piteşti, 
este probabil că partea de sud-est. adică va'ea Dâmbovnic 
şi valea Neajlovului ţinea de jud. Vlaşca. 

La această concluzie ne mai duce şi faptul că reşedinţa 
isprăvniciei, capitala acestui judeţ eră la Găeşti +), de unde 
s'a mai mutat uneori. Aşă, odată a fost in satul Mihăleşti 
pentrucă arsese localul şi ispravnicul a mutat o la moşia 
lui. Mai târziu o găsim la Ogrăzeni, localitate aşezată la 
6 ceasuri de Bucureşti 5). 

Limita jud. Vlaşca în spre miază-zi—şi totodată şi limita 


1) Aceasta rezultă dintr'un testament din 1792 al Popii Stanciu Du- 
hovnicul „ot Zmeora sud Teleorman“ testament ce mi s'a procurat 
de d-l avocat I. Gheorghiu din Piteşti. 

:) Ureche o. c. volm. IV al seriei 1786—18o0, pag. 310. Actul are 
data de 1796 lanuarie 16. 

*) Acte ale moşnenilor din Răscăeți în dosarul tribunalului Argeş 
No. 892/97. 

1) Actele moşnenilor din Răscăeți. 

*) Ureche A. V. o. c. tom. IV, pag. 3ro. Act. din 16 Ianuarie 1796. 

ţării despre raiaua turcească a Giurgiului—eră pe la Daia, 
unde găsim un căpitan de margine în 17941). 

Cauza pentru care judeţele Teleorman și Vlaşca se în- 
tindeau aşă de sus nu poate fi decât faptul că părţile lor 
de jos formau raele turceşti în jurul Giurgiului şi Turnului 
până la tratatul dela Adrianopol (1829) când redându-se 
țării aceste teritorii a trebuit să se schimbe şi alcătuirea 
judeţelor aci numite. 

ANDREI RĂDULESCU, 


1) Ureche A. V. o. c. IV pag. 330. 


